महराजगंज : बेसिक शिक्षा विभाग ने निरंतर अनुपस्थित चल रहीं घुघली ब्लाक की दो शिक्षिकाओं को सेवा से बर्खास्त कर दिया है। जिला बेसिक शिक्षा अधिकारी जगदीश प्रसाद शुक्ल ने बताया कि खंड शिक्षा अधिकारी लक्ष्मीपुर द्वारा की गई जांच में घुघली क्षेत्र के प्राथमिक विद्यालय पकड़ी विशुनपुर में तैनात शिक्षिका नैन्सी चक्रवर्ती एक दिसंबर 2016 से तथा प्राथमिक विद्यालय तुलसीपुर में तैनात शिक्षिका निधि चक्रवर्ती 10 सितंबर 2016 से ही बिना सूचना दिए विद्यालय से गायब मिली थीं, विभाग ने दोनों शिक्षकों को रजिस्टर्ड पत्र भेजकर अपना स्पष्टीकरण के लिए कई बार निर्देश दिया मगर उनकी तरफ से कोई जवाब न मिलता देख विभाग ने उन्हें सेवा से बर्खास्त कर दिया है।